Nicolae Ciucă, preşedintele PNL, a anunţat, astăzi, că nu vor exista tensiuni în coaliţia de guvernare, chiar şi dacă va candida împotriva lui Marcel Ciolacu la alegerile prezidenţiale din acest an. "Am fi competitori, nu adversari", a declarat Nicolae Ciucă.
"Este o chestiune de competiţie între cele două partide. Aţi văzut că şi premierul Marcel Ciolacu că în interiorul guvernului, chiar în campanie aflându-ne, activitatea se desfăşoară normal, fiecare dintre miniştri fiind responsabil pentru activitatea pe care o desfăşoară la nivel guvernamental.
Este firesc să avem abordarea aceasta prin care fiecare dintre partide să îşi gândească o strategie privind abordarea campaniei prezidenţiale cu propriul candidat.
Am fi competitori, adversari nu", a declarat Nicolae Ciucă.